Jurij Golovsjtsjikov

Jurij Golovsjtsjikov (russisk: Юрий Головщиков) (født 10. juli 1963 i LeningradSports Reference: Yury Golovshchikov  (olympiaresultater, besøkt 20. mars 2016)) er en russisk tidligere skihopper som konkurrerte internasjonalt for Sovjetunionen, SUS og det uavhengige Russland i årene 1983-1993.

I OL i Sarajevo 1984 ble han nummer 39 i stor bakke og 50 (av 58 deltakere) i stor bakke. Samme år var han på det sovjetiske laget som kom på 9.-plass i lag-VM i Engelberg. I VM i 1985 ble han nummer 45 i storbakken i Innsbruck og fikk 10.-plass i lagkonkurransen. Hans siste internasjonale mesterskap var VM i skiflyging i Vikersund i 1990, der han ble nummer 37.

Golovsjtsjikov deltok tre ganger i den tysk-østerrikske hoppuka, med 52.-plass i 1983/84 som beste sammenlagtplassering. Bare to ganger greide han å komme blant de 15 beste i verdenscuprenn. 15.-plass i storbakken i Lahtis 4. mars 1984 ga 77.-plass sammenlagt sesongen 1983/84. Etter 11.-plass i skiflyging i Harrachov 19. mars 1989 ble det 60.-plass sammenlagt sesongen 1988/89.

Sammenlagtplasseringer i Hoppuka:
 År 1983/84 1984/85 1987/88 Plassering 52 56 82

 Referanser 

 Hovedkilde 
 Adam Kwieciński: Hoppresultater Juri Golovtschikov (besøkt 20. mars 2016)

 Eksterne lenker 


Kategori:Sovjetiske skihoppere
Kategori:Russiske skihoppere
Kategori:Skihoppere under Vinter-OL 1984
Kategori:Deltakere for Sovjetunionen under Vinter-OL 1984